open-index/open-wikipedia-markdown huggingface dataset:
Βελλεροφόντης (αποσαφήνιση)

Με το όνομα Βελλεροφόντης ή Βελλεροφών φέρονται:

*Βελλεροφόντης, ήρωας της Ελληνικής Μυθολογίας.
*Βελλεροφών (τραγωδία) , τραγωδία του Ευριπίδη.
*Βελλεροφών (όπερα), όπερα του Λουλλύ
*1808 Βελλεροφών, αστεροειδής της Κύριας Ζώνης.
*Βελλεροφών (γένος), γένος γαστερόποδων
*Βελλεροφών (δίκροτο), ιστορικό αγγλικό δίκροτο.
*Βελλεροφών (θωρηκτό), αγγλικό θωρηκτό.
*Βελλεροφών (πλοίο) διάφορα άλλα πολεμικά πλοία Αγγλίας και ΗΠΑ.
*Βελλεροφών (πλανήτης), εξωπλανήτης του αστεριού 51 Pegasi, γνωστός και ως *51 Pegasi b*.

Κατηγορία:Αποσαφηνίσεις ονομάτων
Μανδράκι

Με το όνομα **Μανδράκι** αναφέρονται οι παρακάτω οικισμοί της Ελλάδας:
*Μανδράκι Νισύρου
*Μανδράκι Σερρών
*Μανδράκι Ρόδου
Μαγνητόσφαιρα του Δία

thumb|left|200px|Μαγνητικό πεδίο
Ο **Δίας** έχει ισχυρότατο μαγνητικό δίπολο, 1.600 φορές ισχυρότερο από εκείνο της Γης. Η μαγνητόσφαιρά του, δηλαδή το μαγνητισμένο περιβάλλον του, σχηματίζεται γύρω του καθώς το μαγνητικό του πεδίο αλληλεπιδρά με τον ηλιακό άνεμο, αυτό το ταχύτατο, μαγνητισμένο και ιονισμένο αέριο που εκπέμπει συνεχώς ο Ήλιος στο διαπλανητικό χώρο με τεράστια ταχύτητα.

Διπολικά πεδία και μαγνητόσφαιρες έχουν η Γη, ο Κρόνος και οι άλλοι γίγαντες πλανήτες. Η μαγνητόσφαιρα του Δία μοιάζει με γιγάντια σφαιρική σταγόνα προς τον Ήλιο με ακτίνα 100 έως 150 ακτίνες του Δία, και ατρακτοειδής προς τη σκοτεινή πλευρά που εκτείνεται ίσως και πέρα από μία αστρονομική μονάδα. Ο Δίας έχει έντονες ζώνες ακτινοβολίας (Ζώνες Βαν Άλεν) και εμφανίζεται πολικό σέλας όπως στη Γη. Η έκταση της μαγνητόσφαιρας αυξομειώνεται, καθώς μεταβάλλεται η πίεση του ηλιακού ανέμου και κάποια σωμάτια (ενεργητικά ηλεκτρόνια) που επιταχύνονται από τη μαγνητόσφαιρα φθάνουν έως τη Γη, όπου τα παρατηρούν τα διαστημόπλοια όταν υπάρχει μαγνητική σύνδεση με τον Δία μέσω του διαπλανητικού μαγνητικού πεδίου κάθε δεκατρείς μήνες.

## Εξωτερικοί σύνδεσμοι

*Εθνικό Αστεροσκοπείο Αθηνών

Κατηγορία:Δίας (πλανήτης)
Κατηγορία:Πλανητική Επιστήμη
Ντομένικο Γκριμάνι

Ο **Ντομένικο Γκριμάνι** (, 19 Φεβρουαρίου 1461 – 27 Αυγούστου 1523) ήταν Βενετός ευγενής, θεολόγος και Καρδινάλιος της Βενετίας (1493–1523). Ο Ντομένικο όπως πολλοί κληρικοί της εποχής του κατείχε πολλά αξιώματα, θέσεις και πόστα, ο Έρασμος του αφιέρωσε τα *«Μουσικά»*.

## Πρώτα χρόνια
Γεννημένος στην Βενετία ήταν ο μεγαλύτερος από τους πέντε γιους του Αντωνίου Γκριμάνι και της συζύγου του Αικατερίνης Λορεντάν. Ο πατέρας του ήταν ο γηραιότερος εκλεγμένος Δόγης της Βενετίας με την βοήθεια των γιων του ιδιαίτερα του Ντομένικο (1521) που ήταν πολλά χρόνια Καρδινάλιος. Στην νεότητα του έδειξε έντονο ενδιαφέρον για τον Αναγεννησιακό ουμανισμό με την βοήθεια επιφανών δασκάλων στην γενέτειρα του Βενετία, στην συνέχεια σπούδασε στην Φλωρεντία στον κύκλο του Λαυρέντιου του Μεγαλοπρεπούς με τον Τζοβάννι Πίκο ντελλά Μιράντολα και τον Πολιζιάνο. Πήρε Διδακτορικό στο Κανονικό Δίκαιο στο Πανεπιστήμιο της Πάδοβας (23 Οκτωβρίου 1487), εξελέγη την ίδια χρονιά Γερουσιαστής της Βενετίας.

## Καγκελάριος της Βενετίας
Διορίστηκε Καγκελάριος της Βενετίας (1493) μια θέση που εξαγοράστηκε από τον πατέρα του με 30.000 δουκάτα.
Ο Ντομένικο Γκριμάνι δεν χρίστηκε ιερέας μέχρι το 1498, μετά την εκλογή του πάπα Ιούλιου Β΄ έγινε ιερέας στον ναό του Αγίου Μάρκου.
Ξεκίνησε με Αποστολική διοίκηση στην Λευκωσία, διετέλεσε πατριάρχης της Ακυληία (1498–1517) και παραιτήθηκε (1517) υπέρ του ανιψιού του Μαρίνο Γκριμάνι. Οι επόμενες θέσεις του ήταν επίσκοπος του Αλμπάνο (1508–1523), επίσκοπος του Ουρμπίνο (1514–1523) και επίσκοπος του Κενέντα (1517–1520). Ο Ντομένικο Γκριμάνι ήταν βαριά άρρωστος την χρονιά που ο υπέργηρος πατέρας του εξελέγη δόγης (1521) και πέθανε σε ενάμισι χρόνο. Τάφηκε στον Ναό Αγίων Ιωάννου και Παύλου στην Ρώμη και αργότερα τα οστά του μετακινήθηκαν στον Ναό Αγίου Φραγκίσκου της Αμπέλου.

## Θρύλοι
Ο Ντομένικο Γκριμάνι ήταν μεγάλος συλλέκτης έργων τέχνης από διάσημους καλλιτέχνες όπως οι : Λεονάρντο ντα Βίντσι, Τζορτζόνε, Τιτσιάνο, Χανς Μέμλινγκ, Ιερώνυμος Μπος και Ραφαήλ. Οι περισσότερες συλλογές του βρίσκονται στο Μουσείο Αρχαιοτήτων του ανακτόρου των δόγηδων στην Βενετία, οι υπόλοιπες βρίσκονται στην συλλογή του αρχιεπισκόπου στο Ούντινε. Η *"Σύνοψη του Γκριμάνι"* στην Μαρκιανή Βιβλιοθήκη θεωρείται μείζον έργο για την ύστερη ιστορία των μεσαιωνικών Φλαμανδικών εικονογραφημένων χειρογράφων. Δημιουργήθηκε στην Γάνδη και την Μπρυζ την περίοδο 1515–1520 και ανήκε στον Καρδινάλιο Ντομένικο Γκριμάνι. Πολλοί διάσημοι καλλιτέχνες όπως οι Σάϊμον Μπένινγκ και Τζέραρντ Ντέηβιντ συνεισέφεραν μερικά από τα καλύτερα έργα τους στην Μαρκιανή Βιβλιοθήκη.

## Παραπομπές


## Πηγές
* Cheney, David M. "Domenico Cardinal Grimani"
* T. Kren & S. McKendrick, ed. (2003). Illuminating the Renaissance: The Triumph of Flemish Manuscript Painting in Europe. Getty Museum/Royal Academy of Arts

## Εξωτερικοί σύνδεσμοι
* Biography 

Κατηγορία:Ιταλοί κληρικοί
Κατηγορία:Βενετία
Κατηγορία:Ιταλοί καρδινάλιοι
Ντομενικο
Κατηγορία:Επίσκοποι του 16ου αιώνα
Κατηγορία:Ιταλοί Επίσκοποι
Φίλιππος του Λουξεμβούργου

Ο **Φίλιππος του Λουξεμβούργου** (1445 - 2 Ιουνίου 1519) ήταν Γάλλος καρδινάλιος.

## Βιογραφία
Ήταν επίσκοπος της Λε Μαν το 1476. Ήταν επίσκοπος της Τερουάν από το 1496 έως το 1513, και επίσκοπος του Σαιντ Πον το 1509, όταν ο ανιψιός του πέθανε, και μέχρι το 1512, όταν παραιτήθηκε για χάρη του Φρανσουά Γκιγιώμ ντα Καστυελνώ ντε Κλερμόν-Λοντέβ. Ήταν ηγούμενος στο αββαείο της Ζουμιέζ το 1510.

Ήταν ένας δικαστής το 1498 στη δίκη του διαζυγίου του Λουδοβίκου ΙΒ΄της Γαλλίας και της Ιωάννας του Βαλουά. Ήταν παπικός λεγάτος στη Γαλλία το 1516.

## Καταγωγή
Ο πατέρας του ήταν ο Καρδινάλιος Θεοβάλδος του Λουξεμβούργου-Σαιν-Πολ, κύριος του Φιέν και η μητέρα του ήταν η Φιλιππίνη ντε Μελύν, κυρία του Ζόττενγκεν, κόρη του Ιωάννη κυρίου του Αντουάνγκ και Επινουά.

## Πρόγονοι

## Σημειώσεις


## Εξωτερικοί σύνδεσμοι
*Biography

Κατηγορία:Γάλλοι επίσκοποι
Κατηγορία:Γάλλοι καρδινάλιοι
Κατηγορία:Επίσκοποι του 15ου αιώνα
Κατηγορία:Επίσκοποι του 16ου αιώνα
2003 QX113

2003 QX113 


Ανακάλυψη

Ανακαλύφθηκε στις 25 Αυγούστου 2003

Χαρακτηριστικά τροχιάς 

Αφήλιο 62,23 AU

Περιήλιο 37,51 AU

Ημιάξονας τροχιάς 49,87 AU

Εκκεντρότητα 0,2478 

Περίοδος περιφοράς 352,16 χρόνια

Κλίση 6,731 ° ως προς την Εκλειπτική 

Μήκος του ανερχόμενου σημείου 158,094° 

Όρισμα του περιηλίου 26,145° 

Φυσικά Χαρακτηριστικά

 Διαστάσεις 461 km 

Φαινόμενο μέγεθος 22,7


Απόλυτο μέγεθος 4,7





Το **2003 QX<sub>113</sub>** είναι ένα αντικείμενο της εξωτερικής ζώνης του Κάιπερ με διάμετρο περίπου 460 χιλιόμετρα (με υποτιθέμενη λευκαύγεια 0,09). Ανακαλύφθηκε στις 25 Αυγούστου 2003. 

Προς το παρόν βρίσκεται κοντά στο αφήλιό του στις 59 ΑΜ, και είναι ένα από τα πιο απομακρυσμένα μεταποσειδώνια αντικείμενα, μετά την Έριδα, τη Σέντνα, τον Γκόνγκονγκ και το 2006 QH181.

thumb|left|330px|Η τροχιά του 2003 QX113
## Παραπομπές


Κατηγορία:Μεταποσειδώνια αντικείμενα
Αστυνομικό Αριστείο Ανδραγαθίας (Ελλάδα)

Το **Αστυνομικό Αριστείο Ανδραγαθίας** είναι ανώτατο αστυνομικό μετάλλιο που απονέμεται στο αστυνομικό προσωπικό της Ελληνικής Αστυνομίας για έξοχη πράξη ανδραγαθίας.

Το Αστυνομικό Αριστείο Ανδραγαθίας απονέμεται επίσης στο αστυνομικό προσωπικό με τις ίδιες προϋποθέσεις για έξοχη πράξη ανδραγαθίας, η οποία είχε ως αποτέλεσμα τη διάσωση της ζωής άλλου ατόμου, το οποίο κινδύνευε.
Επίσης, ανεξάρτητα από την ύπαρξη κενών οργανικών θέσεων, όλοι οι τιμηθέντες με Α.Α.Α. προάγονται «επ’ανδραγαθία» στον αμέσως επόμενο βαθμό.
 
Χρονολογικά το πρώτο Αστυνομικό Αριστείο Ανδραγαθίας της Ελληνικής Αστυνομίας που δόθηκε για αποδεδειγμένα «ηρωική πράξη» απονεμήθηκε το 1998 στον αξιωματικό της Ελληνικής Αστυνομίας Άγγελο Γραμμένο χωρίς όμως ο εν λόγω αστυνομικός να τύχει της άνω προαγωγής, λόγω μη πρόβλεψης αναδρομικότητας του σχετικού νόμου. Μοναδική εξάλλου είναι και η περίπτωση του Υπαρχηγού της Ελληνικής Αστυνομίας Αντιστρατήγου Ιωάννη Ραχωβίτσα ο οποίος έχει τιμηθεί δύο φορές με το Αστυνομικό Αριστείο Ανδραγαθίας.

## Σχετικές νομικές διατάξεις
π.δ. 622/1985,  π.δ.144/1991. π.δ.  24/1997, π.δ. 239/1999, Άρθρο 39 ν.1481/1984

## Παραπομπές


Κατηγορία:Βραβεία της Ελλάδας
Κατηγορία:Ελληνική Αστυνομία
Υάδες

Ο όρος **"Υάδες"** μπορεί να αναφέρεται στα:
* Υάδες (μυθολογία)
* Υάδες (αστρονομία)
Αγία Τριάδα Ηλείας

Η **Αγία Τριάδα** (πρώην *Μπουκοβίνα* ή και *Μποκοβίνα*) είναι ορεινό χωριό του νομού Ηλείας. Διοικητικά ανήκει στην Δημοτική Ενότητα Λασιώνος του Δήμου Αρχαίας Ολυμπίας και σύμφωνα με τα στοιχεία της απογραφής του 2011 ο πληθυσμός της ανέρχεται στους 217 μόνιμους κατοίκους.

## Γενικά στοιχεία
Η Αγία Τριάδα είναι κτισμένη σε υψόμετρο 460 μέτρων περίπου στο βορειοανατολικό τμήμα του νομού Ηλείας, κοντά στα όρια με τον νομό Αχαΐας, στην ιστορική περιοχή της Ακρώρειας. Απέχει περίπου 50 χιλιόμ. από την Αρχαία Ολυμπία, 40 περίπου χιλμ. από την Πάτρα (επί της εθνικής οδού Πάτρας-Τρίπολης «111») και 42 χιλιόμ. από την Αμαλιάδα. Από το χωριό αρχίζει η βορειοδυτική πλευρά του δάσους της Κάπελης.

Η κεντρική εκκλησία του χωριού είναι αφιερωμένη στον Άγιο Ανδρέα. Στο χωριό δραστηριοποιείται και πολιτιστικός σύλλογος με επωνυμία «Η Ακρώρεια», ο οποίος είναι ιδιαίτερα ενεργός και δραστήριος και αριθμεί αρκετά μέλη.

## Ιστορικά στοιχεία
Η παλαιότερη ονομασία του χωριού «Μπουκοβίνα» είναι παλαιοσλαβική και σημαίνει ο τόπος με τις οξιές . Υπάρχει και ομώνυμη περιοχή στην Ανατολική Ευρώπη που φέρει ακριβώς το ίδιο όνομα, Μπουκοβίνα.    Μέχρι το 1908 το όνομα του χωριού ήταν «Μπουκοβίνα» ενώ την περίοδο 1908-1916 είχε μετονομαστεί προσωρινά σε «Κουσκουνιά». Μετονομάστηκε από «Μπουκοβίνα» σε «Αγία Τριάδα» στις 10 Οκτωβρίου του 1955 με το ΦΕΚ 287Α/1955, όπως και αντίστοιχα η ομώνυμη κοινότητα. Μέχρι το 1997 υπαγόταν στην επαρχία Ηλείας ενώ την περίοδο 1997-2010 ανήκε στον δήμο Λασιώνος. Από το 2011 ανήκει στον δήμο Αρχαίας Ολυμπίας.

Το 1988 εντοπίστηκε κοντά στον οικισμό μυκηναϊκό νεκροταφείο που περιλαμβάνει περίπου πενήντα θαλαμοειδείς τάφους.

## Απογραφές πληθυσμού

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίας Τριάδας Ηλείας. eetaa.gr. Ανακτήθηκε: 09/04/2018.
* Ε.Ε.Τ.Α.Α. - Διοικητικές μεταβολές Κοινότητας Αγίας Τριάδος Ηλείας. eetaa.gr. Ανακτήθηκε: 09/04/2018.
* Πολιτιστικός Σύλλογος Αγίας Τριάδας Ηλείας "Ακρώρεια". akroria.gr

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Κατηγορία:Δήμος Λασιώνος
Κατηγορία:Αρχαιολογικοί τόποι στην Ηλεία
Ημιβυθιζόμενο σκάφος

thumb|300px|Ημιβυθιζόμενο πλωτό γεωτρύπανο στη Βόρεια θάλασσα
Με τον όρο **ημιβυθιζόμενο σκάφος**, ή **ημικατακλυζόμενο σκάφος**, χαρακτηρίζεται γενικά οποιοδήποτε ναυπήγημα που κατά τη λειτουργία του, ή το σκοπό για τον οποίο ναυπηγήθηκε μπορεί, παραμένοντας στην επιφάνεια του νερού, να εναλλάσσει το βύθισμά του σε μεγάλο βαθμό όχι όμως από φόρτωση. 

Τέτοια ναυπηγήματα μπορεί να είναι αυτοκινούμενα ή μη, όπως: πλωτές εξέδρες, πλωτές δεξαμενές, πλωτοί γερανοί, πλωτά γεωτρύπανα, κ.λπ. που από τη φύση της απασχόλησής και των παράπλευρων εργασιών τους θα πρέπει να διατηρούν ανάλογα την ευστάθειά τους. Από ναυπηγικής άποψης τα σκάφη αυτά φέρουν ειδικές δεξαμενές θαλασσέρματος και μεγάλες αντλίες που μπορούν κάθε φορά να τις αποστραγγίζουν, (αφερματισμός), διαφοροποιώντας έτσι και το πλευρικό ή ολικό βύθισμά τους.

Όταν τα σκάφη αυτά έχουν ολική χωρητικότητα μεγαλύτερη των 10 κόρων σύμφωνα με την ελληνική νομοθεσία χαρακτηρίζονται πλοία, διαφορετικά πλωτά ναυπηγήματα, οπότε ανάλογες είναι και οι γενικές και ειδικές διατάξεις που ισχύουν ανά κατηγορία αυτών (νηολόγηση, σύνθεση πληρώματος, έκταση πλόων, κ.λπ.).

Συνηθέστερα τέτοια σκάφη ναυπηγούνται ως βοηθητικά λιμένων και βιομηχανικών – ναυπηγικών και λοιπών εγκαταστάσεων οπότε και υπάγονται στα μέσα εξυπηρέτησης αυτών. Τα υπαγόμενα σε πολεμικούς ναυτικούς σχηματισμούς χαρακτηρίζονται γενικά ως βοηθητικά στόλου, ή βοηθητικά ναυτικών βάσεων (ναυστάθμων). 

Περί του τύπου των σκαφών αυτών, στην ελληνική νομοθεσία, προβλέπει σχετικά το Ν.Δ. 117/1974 (ΦΕΚ Α/1974) «*Περί χαρακτηρισμού ως πλοίων ενίων πλωτών ναυπηγημάτων και εφαρμογής επ΄ αυτών των εκάστοτε περί πλοίων ισχυουσών διατάξεων*».

* Σημειώνεται ότι τα μεγαλύτερα σήμερα ημιβυθιζόμενα πλοία είναι τα φορτηγιδοφόρα.

## Εξωτερικοί σύνδεσμοι

Κατηγορία:Τύποι πλοίων
Τσουνγκ Ουν-τσαν

Ο **Τσουνγκ Ουν-τσαν** (Chung Un-chan', γεννήθηκε στις 29 Φεβρουαρίου του 1946 στο Γκονγκτζού του Τσουνγκτσεονγκναμ-ντό [Chungcheongnam-do], της Νότιας Κορέας), είναι Νοτιοκορεάτης πολιτικός. Διετέλεσε πρωθυπουργός από το Σεπτέμβριο του 2009 ως τις 11 Αυγούστου 2010. Υπήρξε καθηγητής στο Εθνικό Πανεπιστήμιο της Σεούλ από το 1978 ως το 2009 και υπηρέτησε ως πρόεδρός του από το 2002 ως τον Ιούλιο του 2006. Είναι φανατικός οπαδός του μπέιζμπολ.

## Βιογραφία
### Ακαδημαϊκή καριέρα
Ο δρ Τσουνγκ έγινε πρύτανης του κολεγίου κοινωνικών επιστημών το πρώτο μισό του 2002 στο εθνικό πανεπιστήμιο της Σεούλ. Από το 1993 ως το 1994 ανέλαβε επίκουρος πρύτανης (Associate Dean) στο κολέγιο και εν συνεχεία, το 1983, επισκέπτης επίκουρος καθηγητής στο πανεπιστήμιο της Χαβάης και επισκέπτης λόγιος στο London School of Economics από το 1986 ως το 1987. Το 1999 ήταν επισκέπτης καθηγητής στο πανεπιστήμιο του Ρουρ - Μπόχουμ, στη Γερμανία. Απέκτησε πτυχίο μπάτσελορ στα Οικονομικά, από το εθνικό πανεπιστήμιο της Σεούλ, το 1970, καθώς επίσης και Μάστερ στα Οικονομικά από το πανεπιστήμιο του Μαϊάμι, στο Οχάιο το 1972. Το 1978 ο δρ Τσουνγκ απέκτησε διδακτορικό τίτλο (Ph.D.) στα Οικονομικά από το πανεπιστήμιο του Πρίνστον. Τον Οκτώβριο του 2004 του απονεμήθηκε τιμητικό πτυχίο στη διεθνή εκπαίδευση από το εθνικό πανεπιστήμιο της Άπω Ανατολής, στο Βλαδιβοστόκ της Ρωσίας. Σήμερα ασχολείται ακόμα με την έρευνα στον τομέα των μακροοικονομικών και της οικονομικής αγοράς. Έχει εκδώσει πλήθος βιβλίων στα κορεάτικα και στα αγγλικά.

### Πριν την πρωθυπουργία
Προτού αναλάβει πρωθυπουργός, ο δρ Τσουνγκ κατείχε σημαντικές θέσεις σε κυβερνητικές επιτροπές και ιδιωτικά ερευνητικά ιδρύματα. Το 2002 ανέλαβε επικεφαλής της επιτροπής για την ανάπτυξη των εθνικών συντάξεων και νωρίτερα ήταν πρόεδρος της επιτροπής του υπουργείου οικονομίας και οικονομικών για την οικονομική ανάπτυξη. Στη συνέχεια ανέλαβε πρόεδρος σε επιτροπές εκπαιδευτικών και οικονομικών ιδρυμάτων και οργανισμών. Ως το 2009 δίδασκε στο τμήμα οικονομικών επιστημών, στο εθνικό πανεπιστήμιο της Σεούλ.

### Πρωθυπουργός
Διορίστηκε πρωθυπουργός στις 29 Σεπτεμβρίου 2009 και διαδέχθηκε τον Χαν Σέουνγκ-σου. Η αντιπολίτευση αποχώρησε διαμαρτυρόμενη για την επιλογή του προέδρου να αναλάβει το πρωθυπουργικό αξίωμα ο καθηγητής Τσουνγκ, κατά την έναρξη της ψηφοφορίας στο κοινοβούλιο. Ο Τσουνγκ υπέβαλε την παραίτησή του στις 29 Ιουλίου 2010 και αποχώρησε από το πρωθυπουργικό αξίωμα στις 10 Αυγούστου.

## Παραπομπές


## Εξωτερικοί σύνδεσμοι
* Επίσημη βιογραφία
* Εθνικό Πανεπιστήμιο της Σεούλ
* The Korea Times: SNU Narrows Presidential Search to Two Professors (11 Μαΐου 2006) 

Τσουνγκ
Δευκαλίων

Στην ελληνική μυθολογία, **Δευκαλίων** είναι ο σύζυγος της Πύρρας, κόρης του Επιμηθέα, ήταν οι μόνοι άνθρωποι που επέζησαν από τον Κατακλυσμό και αναδημιούργησαν την ανθρωπότητα. Ήταν γιος του Προμηθέα και της Κλυμένης.
Κατά τον Αυγουστίνο Ιππώνος, ο Δευκαλίων και ο Προμηθέας ήταν σύγχρονοι του Μωυσή.
## Απόγονοι
Από τα παιδιά που γεννήθηκαν από τις πέτρες που πέταξαν, η Πύρρα και ο Δευκαλίων γέννησαν τον Έλληνα, τον Αμφικτύονα, την Πρωτογένεια την Πανδώρα τη νεότερη και τη Νύμφη Θυία.

## Ετυμολογία
[thumb|Πίνακας του [Πέτερ Πάουλ Ρούμπενς, 1636]]
Κατά μια εκδοχή, το όνομά του προέρχεται από τη σύνθεση των λέξεων "δεύκος", παραλλαγή του "γλεύκος", που σημαίνει *γλυκός*, και "ἁλιεύς", *ψαράς*.
Κατά μια άλλη άποψη προέρχεται από το "Δευς" 
## Πηγές
*Βιργίλιος, Γεωργικά, 1.62 (29 BC)
*Στράβων, Γεωγραφικά, 9.4
*Οβίδιος, Μεταμορφώσεις, Βιβλίο Χ
*Ρόμπερτ Γκρέϊβς, Οι Ελληνικοί Μύθοι, Α 38 - Ο κατακλυσμός του Δευκαλίωνα 
*Κόμβος για την ελληνική γλώσσα - Μυθολογία, Δευκαλίωνας
*Θεογονία - Κοσμογονικοί μύθοι
## Εξωτερικοί σύνδεσμοι

*Άρθρο της Livepedia
*Carlos Parada, Genealogical Guide to Greek Mythology

Κατηγορία:Πρόσωπα της ελληνικής μυθολογίας
Κατηγορία:Θρυλικοί προγεννήτορες
Κατηγορία:Δευκαλιωνίδες
212 Μήδεια

Η **Μήδεια** (*Medea*) είναι πολύ μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,28. Ανακαλύφθηκε το 1880 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από τη μάγισσα σύζυγο του Ιάσονα στην ελληνική μυθολογία.

## Φυσικά χαρακτηριστικά
Η μέση διάμετρος της Μήδειας εκτιμάται σε 136 χλμ. Ο φασματικός της τύπος είναι **DCX** (είδος ανθρακούχου). Το άλβεδό της είναι 0,047. Η Μήδεια περιστρέφεται γύρω από τον εαυτό της μία φορά κάθε 10 ώρες και 7 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μηδεια
Κατηγορία:Μήδεια
213 Λιλαία

Η **Λιλαία (Lilaea)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,64. Ανακαλύφθηκε το 1880 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από τη Λιλαία, μία Ναϊάδα της ελληνικής μυθολογίας.

## Φυσικά χαρακτηριστικά
Η μέση διάμετρος της Λιλαίας υπολογίσθηκε σε 83 χλμ. Ο φασματικός της τύπος είναι **F** (τύπος ανθρακούχου), ενώ το άλβεδό της είναι 0,090. Η Λιλαία περιστρέφεται γύρω από τον εαυτό της μία φορά κάθε 8 ώρες και 2,7 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λιλαια
Φιλογόνιος Αντιοχείας

Ο **Φιλογόνιος** ήταν αρχιεπίσκοπος Αντιοχείας περί τα έτη 320-323.

Έζησε στα χρόνια του Μεγάλου Κωνσταντίνου, ήταν δικηγόρος στο επάγγελμα και αναφέρεται ότι ασκούσε το επάγγελμά του υπερασπιζόμενος αδικημένους, αδύναμους, αλλά και διωχθέντες χριστιανούς. Ήταν παντρεμένος και είχε μία κόρη.

Οι χριστιανοί της Αντιόχειας τον εξέλεξαν επίσκοπό τους. Επέδειξε πλούσιο φιλανθρωπικό έργο και αγώνα ενάντια στον αρειανισμό. Ο ίδιος ο Άρειος τον αποκαλούσε «αιρετικό». Από την άλλη πλευρά, αναφέρεται σε κάποιο λόγο του Ιωάννη του Χρυσοστόμου, ο οποίος είχε γεννηθεί στην Αντιόχεια, ως «υπερασπιστής των καταπιεσμένων» και «προστάτης των χριστιανών από τις επιθέσεις του διαβόλου».

Απεβίωσε μάλλον το 323. Η Ορθόδοξη Εκκλησία τιμά τη μνήμη του στις 20 Δεκεμβρίου.

## Παραπομπές


## Εξωτερικοί σύνδεσμοι
* Σπουδαστήριο Νέου Ελληνισμού , Συναξαριστής , Φιλογονίου Αντιοχείας

Φιλογόνιος
Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 4ου αιώνα
Λάουρα (Σειρά βιβλίων)

**Λάουρα** ονομάζεται σειρά έξι βιβλίων του Γερμανού συγγραφέα Πέτερ Φρόιντ (Peter Freund). Διηγείται τις περιπέτειες της Λάουρας Λεάντερ, που πολεμά τις σκοτεινές δυνάμεις του Κακού. Στα δέκατα τρίτα γενέθλιά της μαθαίνει από το διευθυντή του σχολείου της, στο Ράβενσταϊν, Αουρέλιους Μόργκενστερν ότι γεννήθηκε στον Αστερισμό της Δέκατης Τρίτης Σελήνης. Αυτό προϋποθέτει ξεχωριστές δυνάμεις, ονειροτάξιδα, μετακίνηση αντικειμένων με το μυαλό και διάβασμα σκέψεων. Η Λάουρα ταξιδεύει στο παρελθόν και στην Αβεντέρα, και μπλέκει σε περιπέτειες.

Η ιστορία των βιβλίων λαμβάνει χώρα στη Γη και στη μυθική χώρα Αβεντέρα. Και τα έξι βιβλία υπερπηδούν το χωροχρόνο και μας μεταφέρουν μία στη Γη και μία στην Αβεντέρα. Στη Γη βρισκόμαστε στο τώρα, ενώ στην Αβεντέρα ζούμε με ιππότες, μονόκερους, δαίμονες, άρπυιες, και μερικά άλλα πλάσματα, δημιουργημένα απ' το συγγραφέα.

## Τα βιβλία
# Η Λάουρα και το Μυστικό της Αβεντέρας.
# Η Λάουρα και η Σφραγίδα των Επτά Φεγγαριών.
# Η Λάουρα και το Αίνιγμα της Ασημένιας Σφίγγας.
# Η Λάουρα και η Κατάρα των Δράκων.
# Η Λάουρα και το Δαχτυλίδι του Πύρινου Φιδιού.
# Η Λάουρα και ο Λαβύρινθος του Φωτός.

## Εξωτερικοί Σύνδεσμοι
*  Ιστοσελίδα του συγγραφέα 
*  Ιστοσελίδα της σειράς βιβλίων

Κατηγορία:Γερμανικά μυθιστορήματα
Κατηγορία:Μυθιστορήματα φαντασίας
Κατηγορία:Μυθιστορήματα για παιδιά
Κατηγορία:Σειρές βιβλίων
Συμβολή (γεωγραφία)

[200px|right|thumb|Συμβολή των ποταμών [Μάιν και Ρήνου στο Μάιντς]]
**Συμβολή** στην γεωγραφία είναι το σημείο συνάντησης δύο ή περισσότερων ποταμών. Συνήθως αναφέρεται στο σημείο όπου ένας παραπόταμος συναντάει τον κύριο ποταμό. 

Τα σημεία συμβολής ποταμών πρόσφεραν από την αρχαιότητα κατάλληλες συνθήκες για την ανάπτυξη κοινωνιών. Πολλές σημαντικές πόλεις του κόσμου είναι χτισμένες σε σημεία συμβολής ποταμών. Ορισμένες από αυτές είναι:

*Το Βελιγράδι (πρωτεύουσα της Σερβίας), είναι χτισμένο στο σημείο συμβολής του Δούναβη με τον παραπόταμο Σάβα.
*Το Χαρτούμ (πρωτεύουσα του Σουδάν), είναι χτισμένο στη συμβολή του Λευκού και Κυανού Νείλου.
*To Πασσάου (πόλη της Γερμανίας), είναι χτισμένο στο σημείο συμβολής του Δούναβη με τον παραπόταμο Ιν.
*Το Καζάν (πόλη της Ρωσίας), βρίσκεται στη συμβολή των ποταμών Βόλγα και Καζάνκα, αλλά και το Νίζνι Νόβγκοροντ στην συμβολή των ποταμών Βόλγα και Οκά.
*Το Μόντρεαλ (μεγάλη πόλη του Καναδά), είναι χτισμένο στην συμβολή του ποταμού Αγίου Λαυρεντίου και του ποταμού Οττάβα. 
*Η Κοστρομά (πόλη της Ρωσίας), βρίσκεται στην συμβολή ποταμών Βόλγα και Κοστρομά.

Κατηγορία:Ποταμοί
Κατηγορία:Παραπόταμοι
Κατηγορία:Υδρογραφία
Συμβολή

Με τον όρο **συμβολή** αναφέρονται:

*Η συμβολή ποταμών, όρος της γεωγραφίας.
*Η συμβολή κυμάτων, όρος της φυσικής.
*Συμβολή Σερρών, οικισμός του νομού Σερρών.

## Δείτε επίσης

*Άνω Συμβολή Σερρών, οικισμός του νομού Σερρών.
Εκβολή

250px|right|thumb|Εκβολές ποταμού στην Πολωνία
**Εκβολή** στην γεωγραφία είναι το σημείο στο οποίο ένας ποταμός καταλήγει στην θάλασσα. Συχνά κατά την εκβολή τους οι ποταμοί διακλαδίζονται σε επιμέρους κλάδους καλύπτοντας συνολικά μεγάλες εκτάσεις. Οι εκτάσεις που καλύπτονται με αυτό τον τρόπο από τους κλάδους του ποταμού που εκβάλλει έχουν συνήθως τριγωνικό σχήμα και ονομάζονται δέλτα ποταμού. Ο όρος δέλτα ποταμού δηλώνει την έκταση που καλύπτει ένας ποταμός στην περιοχή των εκβολών του. 

Πιο συνηθισμένη είναι η περίπτωση σχηματισμού δέλτα, αλλά υπάρχουν και περιπτώσεις που ποταμοί εκβάλουν στην θάλασσα χωρίς να διασπώνται σε επιμέρους κλάδους. Άλλη περίπτωση εκβολής ποταμού είναι με σχηματισμό λιμνοθάλασσας στα σημεία εκβολής του. Αυτό οφείλεται στα φερτά υλικά που εναποθέτει ο ποταμός στην περιοχή που εκβάλλει δημιουργώντας μία πολύ ρηχή θάλασσα με πλάτος αρκετών χιλιομέτρων, στην οποία συνυπάρχει το γλυκό νερό του ποταμού και το αλμυρό της θάλασσας. Στις περιπτώσεις των ποταμών που είναι προέκταση παγετώνων οι ποταμοί εκβάλουν σχηματίζοντας βαθιές χαράδρες που είναι γνωστές ως φιόρδ. Τέτοιου τύπου εκβολές είναι συνηθισμένες στην περιοχή της Νορβηγίας και της Γροιλανδίας. 

Τα σημεία εκβολής ποταμών, κυρίως όταν δημιουργούν Δέλτα πρόσφεραν από την αρχαιότητα ιδανικές συνθήκες για την ανάπτυξη κοινωνιών. Παραδείγματα ανάπτυξης πολυπληθών κοινωνιών στις εκβολές ποταμών έχουμε στις εκβολές του Νείλου όπου σχηματίζεται το περίφημο Δέλτα του Νείλου αλλά και στις εκβολές των Γάγγη και Βραχμαπούτρα στην περιοχή του Μπανγκλαντές. Πολλές σύγχρονες μεγαλουπόλεις επίσης είναι χτισμένες πάνω σε εκβολές ποταμών, όπως η Νέα Υόρκη που είναι χτισμένη στις εκβολές του ποταμού Χάντσον.

## Εξωτερικοί σύνδεσμοι
* 

Κατηγορία:Ποταμοί
Πάπας Ιννοκέντιος Θ΄

Ο **Πάπας Ιννοκέντιος Θ΄**  (Papa Innocenzo IX), κατά κόσμον **Τζιοβάννι Αντόνιο Φατσινέττι** (Giovanni Antonio Facchinetti, 20 Ιουλίου 1519 – 30 Δεκεμβρίου 1591) ήταν Πάπας από τις 29 Οκτωβρίου 1591 έως το θάνατό του στις 30 Δεκεμβρίου του ίδιου έτους. Πριν το βραχύβιο ποντιφικάτο του, ήταν ένας Κανονικός νομομαθής, διπλωμάτης, και αρχιεπίτροπος κατά τη παποσύνη του Γρηγορίου ΙΔ΄ (1590-1591).

## Πρώτα χρόνια

Ο Φατσινέττι, του οποίου η οικογένεια προερχόταν από το Κρόντο, στην επισκοπή της Νοβάρα, στη βόρεια Ιταλία, γεννήθηκε στην Μπολόνια στις 20 Ιουλίου 1519, ήταν δικηγόρος, και απόφοιτος το 1544 του Πανεπιστημίου της Μπολόνια. Ο Φατσινέττι διέπρεπε στη νομολογία, και έγινε γραμματέας του Καρδινάλιου Νίκολο Αρντινγκέλλι πριν εισέλθει στην υπηρεσία του Αλεσσάντρο Φαρνέζε, αδελφού του Δούκα της Πάρμας και εγγονού του Πάπα Παύλου Γ΄ (1534-1549), ενός από τους μεγαλύτερους πάτρονες της εποχής. Ο Καρδινάλιος, ο οποίος ήταν αρχιεπίσκοπος της Αβινιόν, έστειλε τον Φατσινέττι εκεί ως εκκλησιαστικό αντιπρόσωπο και μετά τον ανακάλεσε στη διευθέτηση των ζητημάτων του στην Πάρμα, όπου ήταν δραστήριος κυβερνήτης της πόλης,από το 1556 έως το 1558. Το 1560, ο Φατσινέττι ονομάστηκε επίσκοπος του Νικάστρο, στην Καλαβρία, και το 1562 ήταν παρών στην Σύνοδο του Τρέντο. Ο Πάπας Πίος Ε΄ (1566-1572) τον έστειλε ως νούντσιο στη Βενετία το 1566 για να μεγαλώσει την παπική συμμαχία με την Ισπανία και τη Βενετία εναντίον των Τούρκων, η οποία τελικά κατέληξε στη νίκη στην Ναυμαχία της Ναυπάκτου (1571). Εγκαταλείποντας την έδρα του για να κυνηγήσει την καριέρα του στη Ρώμη, ονομάσθηκε κατ' όνομα Λατίνος Πατριάρχης της Ιερουσαλήμ το 1572.

## Παπική εξουσία

Κατά τη παποσύνη του ασθενικού Γρηγόριου ΙΔ΄, ο οποίος υπέφερε από κρίσεις ελονοσίας, το φορτίο της παπικής διοίκησης έπεσε στους ώμους του. Ακόμα και πριν ο Γρηγόριος ΙΔ΄ πνεύσει τα λοίσθια, Ισπανικές και αντισπανικές φατρίες έκαναν προεκλογική προπαγάνδα για τον επόμενο Πάπα. Η αυταρχική παρεμβολή του Φιλίππου Β΄ της Ισπανίας (1556-1598) στο προηγούμενο Κονκλάβιο δεν ξεχάσθηκε: Έλεγχε όλους εκτός από επτά καρδινάλιους. Αυτή την περίοδο το Ισπανικό κόμμα στο Κολλέγιο των Καρδιναλίων δε έφθασε σε τέτοιο σημείο, αλλά ακόμη έλεγχαν μια πλειοψηφία, και μετά από ένα σύντομο Κονκλάβιο ανέβασαν τον φατσινέττι στον παπικό θρόνο ως Πάπα Ιννοκέντιο Θ΄. Επιμελής στην προέλευση της επιτυχίας του, Ο Ιννοκέντιος Θ΄ υποστήριξε, κατά τη δίμηνη παπική θητεία του, την υπόθεση του Φιλίππου Β΄ και την Καθολική Λίγκα εναντίον του Ερρίκου Δ΄ της Γαλλίας (1589-1610) στους εμφύλιους Θρησκευτικούς Πολέμους (1562-1598), όπου ένας παπικός στρατός ήταν στο πεδίο. Ο θάνατος, όμως, δεν επέτρεψε την πραγματοποίηση των σχεδίων του Ιννοκέντιου Θ΄.

## Παραπομπές



## Πηγές

*Martin, John Jeffries. Venice's Hidden Enemies: Italian Heretics in a Renaissance City, (University of California Press, 1993), 183

## Εξωτερικοί σύνδεσμοι

* 
* The Cardinals 

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 16ου αιώνα
Ptosima

Η  ***Ptosima*** είναι γένος εντόμων της τάξης των κολεοπτέρων και της οικογένειας των *[[Buprestidae]]*. Το γένος *Ptosima* περιλαμβάνει στην Ευρώπη μόνο ένα είδος με δυο υποείδη. Παγκοσμίως περιγράφηκαν άλλα έξι είδη από την Παλαιαρκτική και την Νεαρκτική.

Ο χώρος διαμονής του ευρωπαϊκού υποείδους *P.&nbsp;undecimmaculata undecimmaculata* επεκτείνεται γύρω από ολόκληρη τη Μεσόγειο και φτάνει μέχρι την Κασπία.. Στην Κρήτη η *P.&nbsp;undecimmaculata undecimmaculata* (Herbst 1784) αντικαθίσταται από το υποείδος *P.&nbsp;undecimmaculata metallescens* Bílý 1982.

Το όνομα *P.&nbsp;undecimmaculata* υποδηλώνει ότι το είδος έχει ένδεκα κηλίδες (λατ. undecimο = ένδεκα, λατ. maculatus = κηλιδωτός). Κατά κανόνα ο αριθμός των κηλίδων είναι διαφορετικός από ένδεκα. Για αυτό το λόγο το όνομα μεταβλήθηκε σε *P.&nbsp;flavoguttata* (λατ. flavo = κίτρινο, λατ. guttata = με κηλίδες). Αυτό το όνομα κάνει υπαινιγμό στο χρώμα των κηλίδων και όχι στον αριθμό τους. Σύμφωνα με τους κανόνες της επιστημονικής ονομασίας στη βιολογική ταξινόμηση το καινούργιο όνομα αντικαταστάθηκε από το παλαιότερο. Συνολικά αναφέρονται περίπου 20 διαφορετικά ονόματα του είδους *P.&nbsp;undecimmaculata*
Αυτό οφείλεται στην ποικιλία των κηλίδων σε αριθμό, διάταξη και μορφή.

Τα ακμαία συνήθως είναι μαύρα με μπλε αποχρώσεις και έχουν κίτρινες κηλίδες. Σε κάθε έλυτρο βρίσκονται μέχρι τέσσερις κηλίδες, οι τρεις πρώτες μεγάλες και η τέταρτη στην οπίσθια άκρη του ελύτρου μικρή (λείπει στις εικόνες εδώ). Στο πρόνωτο έχουμε τέσσερις ή δυο κηλίδες (όπως εδώ, μεγαλύτερες στην εικόνα του ταξινομοπλαισίου) ή οι κηλίδες λείπουν. Τα αρσενικά έχουν ακόμα άλλη μια κηλίδα στο μέτωπο.

Το πρόνωτο και τα έλυτρα είναι σχεδόν επίπεδα στην άνω πλευρά.  Στις πλευρές το πρόνωτο πέφτει κάθετα. Έτσι από μπροστά το περίγραμμα του εντόμου θυμίζει ορθογώνιο (Εικ. 4).  Η απόφυση του προστέρνου προς τα πίσω, χαρακτηριστική για όλα τα είδη των Buprestidae, είναι σχετικά φαρδιά και όχι μυτερή όπως στην πλειονότητα των Buprestidae (Εικ. 5, πράσινο). Η ακμή των ελύτρων είναι στο οπίσθιο μέρος πριονωτή (στην Εικ. 3 με υψηλή μεγέθυνση καλά ορατών)

Οι διαφορές  μεταξύ των δυο υποειδών είναι ελάχιστες. Εκφράζονται σε μεταλλικές αποχρώσεις του χρώματος και στη μορφή της εμβάθυνσης μπροστά το θυρεό σε μεταλλικές αποχρώσεις του χρώματος και στη μορφή της εμβάθυνσης μπροστά το θυρεό.

Τα ακμαία γίνονται ορατά κατά την περίοδο Απριλίου - Ιουλίου.

## Πηγές
*H. Freude, K. W. Harde, G. A. Lohse: *Die Käfer Mitteleuropas, Bd. 6*. Spektrum Akademischer Verlag in Elsevier 1966, ISBN 3-827-40683-8
*H.Mühle, P.Brandl, M. Niehuis: *Catalogus Faunae Graeciae; Coleoptera:Buprestidae* Printed in Germany by Georg Rößle Augsburg 2000

## Αναφορές


Κατηγορία:Κολεόπτερα
Σφενδόνη (όπλο)

Η **σφενδόνη** είναι ένα αρχαίο όπλο, αποτελούμενο από ένα λουρί σχοίνινο, δερμάτινο ή υφασμάτινο, με μια φαρδύτερη κοιλότητα στη μέση. Ο σφενδονιστής βάζει στην κοιλότητα μια πέτρα ή ένα μολυβένιο βαρίδι και πιάνοντας τις δύο άκρες του λουριού το στριφογυρίζει δυο-τρεις φορές και αφήνει τη μια άκρη, ώστε το βλήμα να φύγει ("εκσφενδονιστεί") με μεγάλη ταχύτητα. Στην αρχαιότητα χρησιμοποιούνταν στο κυνήγι αλλά και στον πόλεμο, πρωτοχρησιμοποιήθηκε δε από τον άνθρωπο ήδη από την 7η χιλιετία π.Χ. Γνωστότατο περιστατικό χρήσης σφενδόνης είναι η εξιστορούμενη στη Βίβλο μονομαχία μεταξύ του νεαρού βοσκού Δαβίδ και του γιγαντόσωμου πολεμιστή Γολιάθ.

Η λέξη επιζεί στη δημοτική ως "σφεντόνα", που σήμερα όμως σημαίνει συνήθως μια διχάλα με δυο λάστιχα κι ένα πετσάκι στη μέση. Ως παιχνίδι που χρησιμοποιείται κυρίως από παιδιά, για κυνήγι πουλιών και άλλες σκανταλιές, χρησιμοποιείται η σφεντόνα μικρής δύναμης (λόγω υλικών κατασκευής) από ξύλινο ή πλαστικό πλαίσιο. Το παιδικό αυτό παιχνίδι, που λέγεται και "λάστιχο", δεν πρέπει να συγχέεται με το αρχαίο φονικό όπλο. Όμως υπάρχουν και σφεντόνες μεταλλικού πλαισίου, με δύναμη πρόωσης βλήματος μεγάλης δυναμικής, άλλοτε και βέλους τόξου (πολυεστερικό) ή ψαρέματος (μεταλλικό) που χρησιμοποιείται από κυνηγούς και ψαράδες στις ΗΠΑ κυρίως (slingshot-slingbow).

## Παραπομπές


Κατηγορία:Όπλα
Κατηγορία:Αρχαία ελληνικά όπλα
Προφυλακτήρας

200px|right|thumb|Προφυλακτήρας αυτοκινήτου.
Ο **προφυλακτήρας** είναι μέρος του πρόσθιου και του οπίσθιου τμήματος ενός αυτοκινήτου. Οι ρόλοι του είναι εκτός από την προστασία έναντι ζημιών, στην εμφάνιση του αυτοκινήτου και στην αεροδυναμική του.

Είναι από τα πρώτα κομμάτια που αλλάζονται, μαζί με τα πλαϊνά και τις ζάντες, κατά τη μετατροπή της εμφάνισης του αυτοκινήτου.

## Ιστορία

## Υλικά κατασκευής
Κατασκευάζονται από ελαφρύ μέταλλο, πλαστικό, πολυεστέρα, υαλοβάμβακα.

Κατηγορία:Τεχνολογία οχημάτων
Κατηγορία:Εξοπλισμός ασφαλείας
Θωμάς Λιόλιος

Ο ** Θωμάς Λιόλιος ** είναι Έλληνας παλαίμαχος επιθετικός ποδοσφαιριστής που αγωνίστηκε σε διάφορες ομάδες της Α΄ Εθνικής και Β΄ Εθνικής τις δεκαετίες του ’70 και του ’80.

## Βιογραφικό

Ο Θωμάς Λιόλιος γεννήθηκε στην Βέροια και ξεκίνησε την ποδοσφαιρική του καριέρα στην παιδική ομάδα του Γ.Α.Σ. Βέροια το 1968. Τη σεζόν 1970-71 εντάχθηκε στην επαγγελματική ομάδα του συλλόγου που ήταν στην Α΄ εθνική κατηγορία, χωρίς να αγωνιστεί, κάτι που έγινε την επόμενη σεζόν. Αμέσως φάνηκε η ευχέρειά του στο σκοράρισμα και τη σεζόν 1975-76 αναδείχθηκε πρώτος σκόρερ στο Βόρειο Όμιλο της Β΄ Εθνικής με 27 γκολ.

Το καλοκαίρι του 1976 πήρε μεταγραφή στον Πανιώνιο. Έμεινε 3,5 σεζόν στην ομάδα της Ν. Σμύρνης πετυχαίνοντας 18 γκολ σε 72 ματς. Μάλιστα τη σεζόν 1977-78 ήταν ο πρώτος σκόρερ της ομάδας με 11 γκολ. Δεν είχε ιδιαίτερη συμμετοχή στην κατάκτηση του Κυπέλλου Ελλάδος από τον Πανιώνιο το 1979 αλλά την επόμενη σεζόν πέτυχε δύο γκολ στην ιστορική νίκη με 4-0 του Πανιώνιου επί της ολλανδικής Τβέντε για Κύπελλο Κυπελλούχων.

Το Δεκέμβριο του 1979 πήρε μεταγραφή στην Καστοριά, στην οποία αγωνίστηκε 3,5 σεζόν. Στην πρώτη του σεζόν (1979-80) η ομάδα πήρε το Κύπελλο Ελλάδος αλλά ο Λιόλιος δεν αγωνίστηκε στον τελικό. Και τις τρεις πλήρεις σεζόν που έπαιξε στην ομάδα ήταν ο πρώτος σκόρερ του συλλόγου με 13 (1980-81), 14 (1981-82) και 12 (1982-83) γκολ. Με 46 γκολ (σε 109 ματς) συνολικά εξακολουθεί μέχρι σήμερα να είναι ο κορυφαίος σκόρερ της ομάδας στην Α΄ Εθνική.

Τις επόμενες τρεις σεζόν συνέχισε στον Εθνικό Πειραιά για να τελειώσει η καριέρα του στη μεγάλη κατηγορία το 1986 με 78 γκολ σε 230 ματς. Στη συνέχεια εγκαταστάθηκε μόνιμα στη Λευκάδα, όπου αγωνίστηκε για δύο σεζόν στον τοπικό Τηλυκράτη, πριν σταματήσει οριστικά το ποδόσφαιρο το 1988.

Ακολούθως, εργάστηκε με επιτυχία ως προπονητής σε τοπικές ομάδες, όπως στον Οδυσσέα Νυδρίου, τον οποίο οδήγησε στην Δ΄ Εθνική, στον Τηλυκράτη Λευκάδας, στον Α.Ο. Λευκάδας κ.ά.

## Καριέρα

* ** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Πηγές

* Ματιές στα σπορ, τεύχη: 1977 ως 1987.
* ΓΙΩΡΓΟΣ ΔΕΥΤΕΡΑΙΟΣ, «Ποιος είναι ο Θωμάς Λιόλιος», εφ. Τα Νέα της Λευκάδας 12-8-2001.

Κατηγορία:Έλληνες ποδοσφαιριστές
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Α.Σ. Τηλυκράτη Λευκάδας
Κατηγορία:Έλληνες προπονητές ποδοσφαίρου
Κατηγορία:Επιθετικοί ποδοσφαιριστές
Πτέραρχος

Ο **Πτέραρχος** (Πτχος) είναι ο ανώτατος στρατιωτικός βαθμός (OF-9) που συναντάται στην Ελληνική Πολεμική Αεροπορία. Είναι επιφορτισμένος με την ηγεσία του συνόλου των αεροπορικών δυνάμεων της χώρας και λαμβάνει σειρά αποφάσεων που μπορεί να έχει μικρό ή και μεγάλο αντίκτυπο στην Πολεμική Αεροπορία. Οι αντίστοιχοι ανώτατοι βαθμοί στο Στρατό Ξηράς είναι ο Στρατηγός και στο Πολεμικό Ναυτικό ο Ναύαρχος.

Ο Πτέραρχος όπως και ο Στρατηγός και ο Ναύαρχος όμως δεν είναι μόνο βαθμός αλλά και τίτλος. Αυτό ισχύει σε όλες τις Χώρες και γι’ αυτό Πτέραρχος προσαγορεύεται κάθε Υποπτέραρχος και Αντιπτέραρχος όταν δεν είναι Αρχηγός ή Υπαρχηγός. Σε ορισμένες χώρες π.χ. Ηνωμένες Πολιτείες και ο Ταξίαρχος. Ο Αρχηγός ΓΕΕΘΑ αν και είναι ο μόνος που μπορεί να έχει το βαθμό δεν προσαγορεύεται Πτέραρχος αλλά με τη φράση "κ. Αρχηγέ"

## Αρχηγός ΓΕΕΘΑ
Ειδικότερα στην Ελλάδα, λαμβάνει το βαθμό αυτό αν επιλεγεί Αρχηγός ΓΕΕΘΑ (Γενικό Επιτελείο Εθνικής Άμυνας), έχοντας διατελέσει προηγουμένως Αντιπτέραρχος. Αν επιλεγεί στη θέση αυτή, γίνεται ο μοναδικός Έλληνας Αξιωματικός της Πολεμικής Αεροπορίας που τον φέρει, ως επικεφαλής των Ενόπλων Δυνάμεων.

Ως Αρχηγός του Γενικού Επιτελείου Εθνικής Άμυνας (Α/ΓΕΕΘΑ), είναι ο κύριος σύμβουλος της πολιτικής ηγεσίας, μέσω του ΚΥΣΕΑ, σε θέματα άμυνας του κράτους. Στο πρόσφατο παρελθόν, Αρχηγοί ΓΕΕΘΑ με το βαθμό του Πτεράρχου έχουν διατελέσει ο Ιωάννης Γιάγκος (2009 - 2011) και ο Χρήστος Χριστοδούλου (2019 - 2020).

## Ετυμολογία
Η λέξη πτέραρχος προέρχεται από το πτέρ(υγα) + -αρχος 
Hellenic Air Force OF-9.svg|Το διακριτικό του Πτέραρχου στην Ελληνική Πολεμική Αεροπορία.
US Air Force O10 shoulderboard.svg|Το διακριτικό του Πτέραρχου στις Ηνωμένες Πολιτείες.
US Air Force O10 shoulderboard.svg|Το διακριτικό του Air Force General στην Πολεμική Αεροπορία των ΗΠΑ.


## Δείτε επίσης

* Στρατηγός
* Ναύαρχος 

## Εξωτερικοί σύνδεσμοι
* Λεξιλογική προέλευση των βαθμών των Ενόπλων Δυνάμεων 

Κατηγορία:Στρατιωτικοί βαθμοί
Επιλοχίας

Ο **Επιλοχίας** (Επχίας) είναι βαθμός Υπαξιωματικού (OR-7) του Ελληνικού Στρατού Ξηράς, ανώτερος του Λοχία και κατώτερος του Αρχιλοχία. Ο αντίστοιχος βαθμός στους αγγλόφωνους στρατούς καλείται **Staff sergeant**.

## Ετυμολογία
Η λέξη επιλοχίας προέρχεται από το **επί-** (επιπρόσθετος / ανώτερος) + **Λοχίας**. Η λέξη μαρτυρείται για πρώτη φορά το έτος 1833 και για πολλά χρόνια (μέχρι την πτώση της Χούντας) ο Επιλοχίας ήταν ο ανώτατος βαθμός Υπαξιωματικού του Στρατού Ξηράς. Στον βαθμό του επιλοχία οι απόφοιτοι της ΣΜΥ παραμένουν για τρία (3) χρόνια.

## Διακρίσεις
**Ελλάδα:**

Στον Ελληνικό Στρατό διακρίνονται σε:

* Μόνιμους, που προέρχονται από τη Σχολή Μονίμων Υπαξιωματικών (**ΣΜΥ**)

* Σε Εθελοντές Μακράς Θητείας (**ΕΜΘ**)

* και σε Επαγγελματίες Οπλίτες (**ΕΠΟΠ**)

Οι αντίστοιχοι βαθμοί στο Πολεμικό Ναυτικό είναι ο Επικελευστής και στην Πολεμική Αεροπορία ο Επισμηνίας.

**Κύπρος:**

Στην Εθνική Φρουρά διακρίνονται σε:

* Μόνιμους, απόφοιτοι της Σχολής Μονίμων Υπαξιωματικών (**ΣΜΥ**), μετά την προαγωγή τους από λοχίες.
* Συμβασιούχους Υπαξιωματικούς (**ΣΥΠ**)

Οι αντίστοιχοι βαθμοί στην Διοίκηση Ναυτικού είναι ο Επικελευστής και στην Διοίκηση Αεροπορίας ο Επισμηνίας.


Αρχείο:Army-GRE-OR-07b.svg|Το διακριτικό του Επιλοχία ΕΠΟΠ-ΕΜΘ στον ελληνικό στρατό.
Αρχείο:Army-GRE-OR-07.svg|Το διακριτικό του μόνιμου Επιλοχία στον ελληνικό στρατό.
Αρχείο:Cyprus NG OR7 SYP.tif|Το διακριτικό του ΣΥΠ Επιλοχία στην Εθνική Φρουρά.
Αρχείο:Cyprus-Army-OR-7.svg|Το διακριτικό του μόνιμου Επιλοχία στην Εθνική Φρουρά.
Αρχείο:GR-ARMY-OR7 (1965).svg|Το διακριτικό του Επιλοχία στον βασιλικό ελληνικό στρατό.
Αρχείο:Army-USA-OR-06.svg|Το διακριτικό του Επιλοχία στις Ηνωμένες πολιτείες.


## Δείτε επίσης
* Βαθμοί και διακριτικά των υπαξιωματικών του Ελληνικού Στρατού Ξηράς
* Βαθμοί και διακριτικά των στρατών ξηράς των μελών του ΝΑΤΟ
* Βαθμοί και διακριτικά των αξιωματικών του στρατού ξηράς των μελών του ΝΑΤΟ

 

Κατηγορία:Στρατιωτικοί βαθμοί
Αρχιλοχίας

Ο **Αρχιλοχίας** (Αλχίας) είναι ο ανώτατος βαθμός Υπαξιωματικού (OR-8) του Ελληνικού Στρατού, ανώτερος του Επιλοχία και κατώτερος του Ανθυπασπιστή. Οι αντίστοιχοι βαθμοί στο Πολεμικό Ναυτικό είναι ο Αρχικελευστής και στην Πολεμική Αεροπορία ο Αρχισμηνίας.

Στους αγγλόφωνους στρατούς ο αντίστοιχος βαθμός καλείται **Master Sergeant**.

**Ελλάδα:**

Στον Ελληνικό Στρατό διακρίνονται σε:

* Μόνιμους, που προέρχονται από τη Σχολή Μονίμων Υπαξιωματικών (**ΣΜΥ**). 
* Εθελοντές Μακράς Θητείας (ΕΜΘ) και
* Επαγγελματίες Οπλίτες (ΕΠΟΠ). 
Είναι ο καταληκτικός βαθμός που μπορούν να λάβουν οι Επαγγελματίες Οπλίτες.

Στην Ελλάδα ο βαθμός του Αρχιλοχία καθορίστηκε στα μέσα της δεκαετίας του 1970, αφού μέχρι τότε ίσχυε η διαβάθμιση **Επιλοχίας - Ανθυπασπιστής**. Για πολλά χρόνια (μέχρι την πτώση της Χούντας) ο Επιλοχίας ήταν ο ανώτατος βαθμός Υπαξιωματικού του Στρατού Ξηράς. Στο βαθμό του αρχιλοχία οι απόφοιτοι της ΣΜΥ παραμένουν για έξι χρόνια.

**Κύπρος:**

Στην Εθνική Φρουρά διακρίνονται σε:

* Μόνιμους, απόφοιτοι της Σχολής Μονίμων Υπαξιωματικών (**ΣΜΥ**), μετά την προαγωγή τους από επιλοχίες. 
* Συμβασιούχους Υπαξιωματικούς (**ΣΥΠ**). 


Αρχείο:Army-GRE-OR-08b.svg|Το διακριτικό του Αρχιλοχία ΕΠΟΠ-ΕΜΘ στον ελληνικό στρατό.
Αρχείο:Army-GRE-OR-08.svg|Το διακριτικό του μόνιμου Αρχιλοχία στον ελληνικό στρατό (2004 - σήμερα)
Αρχείο:Cyprus NG OR8 SYP.tif|Το διακριτικό του ΣΥΠ Αρχιλοχία στην Εθνική Φρουρά.
Αρχείο:Cyprus-Army-OR-8.svg|Το διακριτικό του μόνιμου Αρχιλοχία στην Εθνική Φρουρά.
Αρχείο:Army-USA-OR-08b.svg|Το διακριτικό του Αρχιλοχία στις ΗΠΑ.


## Παραπομπές


## Δείτε επίσης
* Βαθμοί και διακριτικά των υπαξιωματικών του Ελληνικού Στρατού Ξηράς
* Βαθμοί και διακριτικά των στρατών ξηράς των μελών του ΝΑΤΟ
* Βαθμοί και διακριτικά των αξιωματικών του στρατού ξηράς των μελών του ΝΑΤΟ

 
 

Κατηγορία:Στρατιωτικοί βαθμοί
Μονακό (αποσαφήνιση)

Το όνομα **Μονακό** μπορεί να αναφέρεται στα παρακάτω:

*Στο πριγκιπάτο του Μονακό, πόλη-χώρα της Ευρώπης.
*Στην ομάδα ΑΣ Μονακό, με έδρα την προηγούμενη πόλη.
*Στο βρετανικό μουσικό συγκρότημα Μονακό
Ανθυπασπιστής

Ο **ανθυπασπιστής** (ανθστής, θηλ. **ανθυπασπίστρια**) είναι ενδιάμεσος βαθμός (OR-9) μεταξύ υπαξιωματικού και αξιωματικού, και κοινός και στους τρεις κλάδους των ελληνικών Ενόπλων Δυνάμεων και στο Λιμενικό και ειδικότερα:

* Στο Στρατό Ξηράς είναι ανώτερος του αρχιλοχία και κατώτερος του ανθυπολοχαγού.
* Στο Πολεμικό Ναυτικό και στο Λιμενικό είναι ανώτερος του αρχικελευστή και κατώτερος του σημαιοφόρου.
* Στην Πολεμική Αεροπορία είναι ανώτερος του αρχισμηνία και κατώτερος του ανθυποσμηναγού.
Αντίστοιχοι βαθμοί στην Ελληνική Αστυνομία είναι ο Ανθυπαστυνόμος και στην Πυροσβεστική ο Πυρονόμος.
Στους αγγλόφωνους στρατούς ο αντίστοιχος βαθμός καλείται **Warrant Officer**, ενώ στην ελληνική στρατιωτική αργκό καλείται **ανθύπας**.

## Ετυμολογία
Η λέξη ανθυπασπιστής προέρχεται από το αντί + υπασπιστής 
Army-GRE-OR-09a.svg|Το διακριτικό του ανθυπασπιστή στον ελληνικό στρατό.
Cyprus-Army-OR-9.svg|Το διακριτικό του ανθυπασπιστή στον κυπριακό στρατό.
GR-Air Force-Ανθυπασπιστής.svg|Το διακριτικό του ανθυπασπιστή στην ελληνική/κυπριακή πολεμική αεροπορία.
GR-Navy-Ανθυπασπιστής.svg|Η επωμίδα του ανθυπασπιστή και παλαιότερα του ανθυπασπιστή Β' στο πολεμικό ναυτικό.
Cyprus-Navy-OR-9a.svg|Η επωμίδα του ανθυπασπιστή στο κυπριακό πολεμικό ναυτικό.
GR-Navy-Ανθυπασπιστής-sleeve.svg|Το διακριτικό καρπού του ανθυπασπιστή στο ελληνικό/κυπριακό πολεμικό ναυτικό.
RHN-OR9 (WWII).svg|Η επωμίδα του ανθυπασπιστή Α' στο βασιλικό πολεμικό ναυτικό.
GR-Coastguard-WO1-sleeve.svg|Το διακριτικό καρπού του ανθυπασπιστή στο λιμενικό σώμα - ακτοφυλακή.
GR-Police-WO1.svg|Το διακριτικό του ανθυπαστυνόμου στην ελληνική αστυνομία.
US-Army-WO1.svg|Το διακριτικό του ανθυπασπιστή στον αμερικανικό στρατό.
USAF-WO1 (1948–2024).svg|Το διακριτικό του ανθυπασπιστή στην αμερικανική αεροπορία.


## Δείτε επίσης
* Βαθμοί και διακριτικά των υπαξιωματικών του Ελληνικού Στρατού Ξηράς
* Βαθμοί και διακριτικά των στρατών ξηράς των μελών του ΝΑΤΟ
* Βαθμοί και διακριτικά των αξιωματικών του στρατού ξηράς των μελών του ΝΑΤΟ

## Εξωτερικοί σύνδεσμοι
 
* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί
Πελταστής

thumb|right|Πελταστής σε αρχαίο κεραμικό
Ο **πελταστής** ήταν είδος αρχαίου πολεμιστή. Εμφανίστηκε κατά την Κλασική εποχή (περίπου 5ος με 4ος αιώνας π.Χ.). Οι πελταστές ήταν συνήθως εξοπλισμένοι με την πέλτη, ελαφριά θρακική ασπίδα η οποία είχε μία εσοχή σαν μισοφέγγαρο, και τρία ακόντια, τα οποία κρατούσαν το ένα στο ένα χέρι και τα άλλα δύο στο άλλο χέρι μαζί με την ασπίδα. Οι πελταστές χρησιμοποιούσαν διάφορα επιθετικά όπλα, όπως σφεντόνες και μικρά ακόντια. Εκείνη την εποχή ο κάθε στρατιώτης πλήρωνε από μόνος του για τον εξοπλισμό του. Έτσι, οι πελταστές χρησιμοποιούσαν ανίσχυρα όπλα, επειδή δεν ήταν αρκετά πλούσιοι για να αγοράσουν τόξα ή δόρατα.

Οι Θράκες πελταστές ήταν ελαφρά εξοπλισμένοι αλλά πολύ ευκίνητοι στρατιώτες, συνήθως μισθοφόροι. Η επιτυχία των πελταστών σε μάχες του Πελοποννησιακού και του Κορινθιακού πολέμου, οφειλόταν στη μεγάλη τους ευκινησία σε σχέση με τη βαριά οπλιτική φάλαγγα, ιδιαίτερα σε ανώμαλο έδαφος όπου η φάλαγγα δεν μπορούσε να κρατήσει τη συνοχή της. Επίσης οφειλόταν στον υψηλό βαθμό εκπαίδευσης και επαγγελματισμού των στρατιωτών αυτού του τύπου, σε αντίθεση με τους εφέδρους οπλίτες οι οποίοι ασχολούνταν μόνο περιστασιακά με τον πόλεμο. 

Η πρώτη χρήση πελταστών (από τη Θράκη) έγινε πιθανώς από τον Πεισίστρατο, προκειμένου να καταλάβει πραξικοπηματικά την εξουσία στην αρχαία Αθήνα. Αλλά και αργότερα (4ος αι. π.Χ.) οι Θράκες εξακολουθούσαν να θεωρούνται ως οι καλύτεροι πελταστές. Είναι χαρακτηριστικό ότι Θράκες πελταστές κατατρόπωσαν Αθηναίους οπλίτες στον Δράβησκο (465 π.Χ.). Αθηναίοι πελταστές υπό τον διάσημο στρατηγό Ιφικράτη έκαναν το ίδιο σε μοίρα Σπαρτιατών οπλιτών κατά τη μάχη στο Λέχαιο (390 π.Χ.), γεγονός που προκάλεσε τότε βαθιά εντύπωση.

Στα στρατεύματα του Μεγάλου Αλεξάνδρου υπήρχαν και πελταστές τους οποίους φρόντιζε να χρησιμοποιεί στις μάχες του.

## Πηγές
*Delbrück, Hans (1920). *[http://books.google.com/books?id=MP2k4rx-Q_UC&lpg=PA152&dq=peltasts&lr=&as_brr=3&hl=el&pg=PA151#v=onepage&q=&f=false Warfare in Antiquity: History of the Art of War]*, μτφρ. Walter Renfroe, University of Nebraska Press, 1990, ISBN	080329199X, σ.151-152. (αγγλικά)
*Hunt, Peter. *[http://books.google.com/books?id=2Xv4mSaTmYMC&lpg=PT189&dq=peltast&lr=&as_brr=3&hl=el&pg=PT188#v=onepage&q=&f=false The Cambridge History of Greek and Roman Warfare: Vol. I, Greece, the Hellenistic world and the Rise of Rome]*, επιμ. Philip A. G. Sabin, Hans van Wees, Michael Whitby, Cambridge University Press, 2007. ISBN 0521782732, σ. 119-120, 135. (αγγλικά)
*Trundle, Matthew  (2004). *[http://books.google.com/books?id=oIPIgVEIqZIC&lpg=PA29&dq=peltastai&lr=&as_brr=3&hl=el&pg=PA47#v=onepage&q=&f=false Greek mercenaries: from the late archaic period to Alexander]*, Routledge, 2004, ISBN 0415338123, σ. 47-51. (αγγλικά)

Κατηγορία:Αρχαία Θράκη
Κατηγορία:Αρχαιοελληνική στρατιωτική ορολογία
Κατηγορία:Στρατιωτικοί σχηματισμοί της αρχαίας Ελλάδας
Κατηγορία:Πολεμικά επαγγέλματα
Γύρος (αποσαφήνιση)

Ο καθημερινός όρος γύρος γενικά συνδέεται με την περιστροφική κίνηση ή την κλειστή διαδρομή. Μπορεί να αναφέρεται:

*Στο κρεατικό έδεσμα
*Σε ποδηλατικούς διαγωνισμούς κλειστής διαδρομής:
**Γύρος της Γαλλίας
**Ποδηλατικός γύρος της Ιταλίας
**Γύρος του πλανήτη με ποδήλατο
*Στο μυθιστόρημα του Ιούλιου Βερν *[[Ο γύρος του κόσμου σε 80 ημέρες]]*
*Σε ταυτόχρονους ποδοσφαιρικούς αγώνες στα πλαίσια εθνικών ή διακρατικών ποδοσφαιρικών διοργανώσεων.
*Σε στάδια κατά το παίξιμο παιχνιδιών, όπως το σκάκι ή τα ηλεκτρονικά παιχνίδια (απόδοση του Αγγλικού όρου Round).
*Σε παχνίδι (των πάρκων) παιδικής χαράς. Αποτελείται από μία κυκλική πλατφόρμα με ακτινωτά κάγκελα στην οποία ανεβαίνουν παιδιά (ή και οι μεγάλοι) και γυρίζουν γύρω-γύρω.

## Δείτε επίσης

*Τροχός
Λιμνοθάλασσες της Ελλάδας

right|thumb|260px|Καλύβα στη λιμνοθάλασσα του Μεσολογγίου.

Η Ελλάδα έχει πολλές λιμνοθάλασσες που σχηματίζονται σε εκβολές μεγάλων ποταμών, όπως στις εκβολές του Αχελώου στον νομό Αιτωλοακαρνανίας, ή του Αράχθου στον νομό Άρτας. Οι λιμνοθάλασσες αποτελούν πολύ σημαντικούς υδροβιότοπους και πολλές είναι ενταγμένες στο δίκτυο Natura 2000. Οι σημαντικότερες λιμνοθάλασσες της Ελλάδας είναι:

*του Μεσολογγίου
*του Αιτωλικού
*της Βιστωνίδας - Πόρτο Λάγος
*της Ροδιάς στον Αμβρακικό κόλπο
*του Λογαρού στον Αμβρακικό κόλπο
*του Τσουκαλιό στον Αμβρακικό κόλπο
*του Κοτυχίου
*του Διβαρίου Πύλου
*του Αγίου Νικολάου
* Λιμνοθάλασσες του δέλτα του Έβρου
* Λιμνοθάλασσες των εκβολών του Νέστου
* Λιμνοθάλασσα της Λευκάδας
*της Γιάλοβας στη Μεσσηνία
*Η Λιμνοθάλασσα Κορισσίων στη νότια Κέρκυρα

Στην Ελλάδα μερικές λιμνοθάλασσες μένουν ανοιχτές από το Φεβρουάριο μέχρι το Μάιο, που μπαίνουν και τα περισσότερα ψάρια. Μετά κλείνουν και αργότερα αρχίζει το ψάρεμα, που γίνεται κυρίως με καλαμωτές και διβάρια. Η λειτουργία αυτή των λιμνοθαλασσών ως ιχθυοτροφείων προσφέρει κάθε χρόνο στην Ελλάδα 8.000 ως 9.000 τόνους ψάρια.

## Εξωτερικοί σύνδεσμοι
*Ορνιθολογική, σημαντικές περιοχές για τα πουλιά στην Ελλάδα
*Υπουργείο τουρισμού, λίμνες και λιμνοθάλασσες της Ελλάδας
*Δίκτυο Natura 2000
*Μελέτη οργάνωσης και λειτουργίας της αλιευτικής εκμετάλλευσης των Ελληνικών λιμνοθαλασσών